**Pakuotės lapelis: informacija vartotojui**

**SUKATŽOLIŲ ŽOLĖ ŠVF vaistažolių arbata**

Sukatžolių žolė

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.

* Neišmeskite šio lapelio, nes vėl gali prireikti jį perskaityti.
* Jeigu norite sužinoti daugiau arba pasitarti, kreipkitės į vaistininką.
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių
* Jeigu per 14 dienų Jūsų savijauta nepagerėjo arba net pablogėjo, kreipkitės į gydytoją.

**Apie ką rašoma šiame lapelyje?**

1. Kas yra SUKATŽOLIŲ ŽOLĖ ŠVF ir kam ji vartojama

2. Kas žinotina prieš vartojant SUKATŽOLIŲ ŽOLĖ ŠVF

3. Kaip vartoti SUKATŽOLIŲ ŽOLĖ ŠVF

4. Galimas šalutinis poveikis

5. Kaip laikyti SUKATŽOLIŲ ŽOLĖ ŠVF

6. Pakuotės turinys ir kita informacija

**1. Kas yra SUKATŽOLIŲ ŽOLĖ ŠVF ir kam ji vartojama**

SUKATŽOLIŲ ŽOLĖ ŠVF vaistažolių arbata sudaryta iš sukatžolių žolės.

SUKATŽOLIŲ ŽOLĖŠVF vaistažolių arbata yra tradicinis augalinis vaistinis preparatas, vartojamas nervinės įtampos sukeltiems simptomams malšinti.

Tradicinis augalinis vaistinis preparatas, kurio indikacijos pagrįstos tik ilgalaikiu vartojimu.

* Jeigu per 14 dienų Jūsų savijauta nepagerėjo arba net pablogėjo, kreipkitės į gydytoją.

**2. Kas žinotina prieš vartojant SUKATŽOLIŲ ŽOLĖ ŠVF**

**SUKATŽOLIŲ ŽOLĖ ŠVF vartoti negalima:**

* jeigu yra alergija sukatžolėms.

**Įspėjimai ir atsargumo priemonės**

Pasitarkite su gydytoju arba vaistininku, prieš pradėdami vartoti SUKATŽOLIŲ ŽOLĖ ŠVF vaistažolių arbatą.

**Kiti vaistai ir SUKATŽOLIŲ ŽOLĖ ŠVF**

SUKATŽOLIŲ ŽOLĖ ŠVF vaistažolių arbata kitų vaistų vartojimui įtakos neturi.

**SUKATŽOLIŲ ŽOLĖ ŠVF vartojimas su maistu ir gėrimais**

Nėra jokių duomenų apie sukatžolių žolės sąveiką su maistu ir gėrimais.

**Nėštumas ir žindymo laikotarpis**

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

SUKATŽOLIŲ ŽOLĖ ŠVF nerekomenduojama vartoti nėščioms ir žindančioms moterims.

**Vairavimas ir mechanizmų valdymas**

SUKATŽOLIŲ ŽOLĖ ŠVF vaistažolių arbata, vartojama rekomenduojamomis dozėmis, gebėjimo vairuoti ir valdyti mechanizmus neveikia.

**3. Kaip vartoti SUKATŽOLIŲ ŽOLĖ ŠVF**

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

*Vandeninio užpilo ruošimas*

Keturis arbatinius šaukštelius vaistažolių arbatos užpilkite 150 ml verdančio vandens, uždenkite, po 10‑15 minučių nukoškite, išmirkusias vaistažoles išspauskite ir išmeskite.

*Rekomenduojama dozė ir vartojimas*

Išgerkite paruoštą užpilą per 2‑3 kartus, 1 valandą prieš valgį.

Jeigu per 14 dienų Jūsų savijauta nepagerėjo arba net pablogėjo, kreipkitės į gydytoją.

Jei vaisto vartojimas neveiksmingas arba sukelia šalutinį poveikį, nepaminėtą ant pakuotės ar pakuotės lapelyje, būtina pasitarti su gydytoju arba vaistininku

## Ką daryti pavartojus per didelę SUKATŽOLIŲ ŽOLĖ ŠVF dozę

## Kreipkitės į gydytoją ar vaistininką.

**Pamiršus pavartoti SUKATŽOLIŲ ŽOLĖ ŠVF**

Pamiršus išgerti vaisto, praleiskite pamirštą dozę, vėliau gerkite kaip įprasta. Negalima vartoti dvigubos dozės norint kompensuoti praleistą dozę.

**4. Galimas šalutinis poveikis**

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Iki šiol nėra gauta duomenų apie SUKATŽOLIŲ ŽOLĖ ŠVF sukeliamą šalutinį poveikį.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu [NepageidaujamaR@vvkt.lt](mailto:NepageidaujamaR@vvkt.lt), taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

**5. Kaip laikyti SUKATŽOLIŲ ŽOLĖ ŠVF**

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir maišelio po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinka vartoti iki paskutinės nurodyto mėnesio dienos.

Laikyti ne aukštesnėje kaip 25 0C temperatūroje.

Maišelį laikyti išorinėje dėžutėje, kad vaistas būtų apsaugotas nuo šviesos ir drėgmės.

Vaistų negalima išpilti į kanalizaciją arba išmesti su buitinėmis atliekomis. Kaip tvarkyti nereikalingus vaistus, klauskite vaistininko. Šios priemonės padės apsaugoti aplinką.

## 6. Pakuotės turinys ir kita informacija

**SUKATŽOLIŲ ŽOLĖŠVF sudėtis**

* Veiklioji medžiaga yra sukatžolių žolė. Viename grame vaistažolių arbatos yra 1 g *Leonurus cardiaca* L.,herba (sukatžolių žolės), atitinkančios ne mažiau kaip 0,2 % flavonoidų, apskaičiuotų pagal hiperozidą.
* Pagalbinių medžiagų nėra

**SUKATŽOLIŲ ŽOLĖ ŠVF išvaizda ir kiekis pakuotėje**

Įvairaus dydžio tamsiai žalios ar pilkai žalios spalvos lapų, stiebų, ružavos ar baltos spalvos žiedų gabalėlių mišinys.

Popierinis maišelis, kuriame yra 50 g arbatos. Kartono dėžutėje yra vienas maišelis.

**Registruotojas ir gamintojas**

UAB Švenčionių vaistažolės

Adutiškio g. 3/4

LT – 18110 Švenčionys

Lietuva

Jeigu apie šį vaistą norite sužinoti daugiau, kreipkitės į vietinį registruotojo atstovą .

UAB Švenčionių vaistažolės

Adutiškio g. 3/4

LT – 18110 Švenčionys

Lietuva

Tel./faksas: +370 387 66470

**Šis pakuotės lapelis paskutinį kartą peržiūrėtas 2016-04-20**

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje <http://www.vvkt.lt/>.